หุ้นตลาด mai พุ่งแรง ประจำปี 2560
แม้ว่าภาพรวมของดัชนีตลาด เอ็ม เอ ไอ (mai) ในปี 2560 ที่ผ่านมา จะเคลื่อนไหวไปในทิศทางแย่ ถึงขั้น  “ติดลบ” หนัก ด้วยดัชนีปรับลง -12.32% หรือลงไป 75.90 จุด (วัดจากดัชนีปิด ณ วันที่ 30 ธ.ค. 2559 มาเทียบกับดัชนีปิด ณ วันที่ 29 ธ.ค. 2560)
12 ม.ค. 2561

เส้นทางนักลงทุน
แม้ว่าภาพรวมของดัชนีตลาด เอ็ม เอ ไอ (mai) ในปี 2560 ที่ผ่านมา จะเคลื่อนไหวไปในทิศทางแย่ ถึงขั้น  “ติดลบ” หนัก ด้วยดัชนีปรับลง -12.32% หรือลงไป 75.90 จุด (วัดจากดัชนีปิด ณ วันที่ 30 ธ.ค. 2559 มาเทียบกับดัชนีปิด ณ วันที่ 29 ธ.ค. 2560)
กลับกัน ในทางตรงกันข้ามยังมีหุ้นหลายตัวที่ราคาทะยานขึ้นชนะดัชนีไปได้อย่างแข็งแกร่ง โดยตลอดทั้งปี 2560 สามารถปรับตัวขึ้นไปได้กว่า 20% อาทิ หุ้น SKY, GCAP, NETBAY, SPVI, PICO, BSM, KCM, TMW, ECF, STAR, TPAC, AF, TMILL, SWC, SPA, PPS, JUBILE, UKEM, THANA, HARN, AGE และ BOL เป็นต้น
ตัวแรกที่ราคาหุ้นพุ่งแรงในประจำปี 2560 ตกเป็นหุ้น บริษัท สกาย ไอซีที จำกัด (มหาชน) หรือ SKY ราคาหุ้นพุ่งขึ้น 488.24% หรือปรับขึ้น 14.94 บาท วัดจากราคาปิด ณ วันที่ 30 ธ.ค. 2559 อยู่ที่ระดับ 3.06 บาท เทียบด้วยราคาปิด ณ วันที่ 29 ธ.ค. 2560 อยู่ที่ระดับ 18 บาท  จากที่ราคาปรับตัวเพราะเริ่มมีความมั่นใจว่ารายได้ของบริษัทจะโตกว่า 70% รับงานใหม่เพิ่มหนุน เล็งซื้อกิจการและร่วมทุนเสริมแกร่ง อย่างการร่วมทุนกับ LOXLEY ที่ได้งานติดตั้ง CCTV สนามบินสุวรรณภูมิ มูลค่า 434.1 ล้านบาท
ตัวต่อมา หุ้น บริษัท จี แคปปิตอล จำกัด (มหาชน) หรือ GCAP ราคาหุ้นพุ่งขึ้น 148.25% หรือปรับขึ้น 4.24 บาท  วัดจากราคาปิด ณ วันที่ 30 ธ.ค. 2559 อยู่ที่ระดับ 2.86 บาท เทียบด้วยราคาปิด ณ วันที่ 29 ธ.ค. 2560 อยู่ที่ระดับ 7.10 บาท การที่ราคาหุ้นปรับตัวขึ้นอันเนื่องมาจากมีความมั่นใจในรายได้และกำไรจะดี จากสินเชื่อรถเกี่ยวข้าวกลับมาเติบโต
ตัวต่อมา หุ้น บริษัท เน็ตเบย์ จำกัด (มหาชน) หรือ NETBAY ราคาหุ้นพุ่งขึ้น 131.43% หรือปรับขึ้น 23 บาท  วัดจากราคาปิด ณ วันที่ 30 ธ.ค. 2559 อยู่ที่ระดับ 17.50 บาท เทียบด้วยราคาปิด ณ วันที่ 29 ธ.ค. 2560 อยู่ที่ระดับ 40.50 บาท เป็นการรับเทรนด์ดิจิทัลมาเป็นแรงช่วยหนุน และที่สำคัญมีแรงซื้อเข้ามาต่อเนื่องจาก บลจ.บัวหลวง
ตัวต่อมา หุ้น บริษัท เอส พี วี ไอ จำกัด (มหาชน) หรือ SPVI ราคาหุ้นพุ่งขึ้น 123.75% หรือปรับขึ้น 0.99 บาท วัดจากราคาปิด ณ วันที่ 30 ธ.ค. 2559 อยู่ที่ระดับ 0.80 บาท เทียบด้วยราคาปิด ณ วันที่ 29 ธ.ค. 2560 อยู่ที่ระดับ 1.79 บาท ราคาที่วิ่งขึ้นเป็นช่วงระยะของการดักเปิดตัวไอโฟนใหม่ที่ออกตัวไปในช่วงที่ผ่านมานั่นเอง
นอกจากนี้ยังมีหุ้นที่ราคาปรับตัวแรง โดยรายละเอียดราคาหุ้นดูได้จากตารางประกอบ
หุ้นที่เคลื่อนไหวติดอยู่ในอันดับหุ้น mai ประจำปี 2560 สะท้อนให้เห็นว่าแม้ภาพรวมของดัชนีตลาด mai จะลงก็ตาม แต่การที่ราคาหุ้นเหล่านี้ขึ้น เป็นผลจากการเลือกเล่นรายตัวจากข่าวดีของบริษัทนั้นๆ
ดังนั้นการที่ราคาหุ้นปรับตัวขึ้นมันขึ้นอยู่กับของดีที่บริษัทมีอยู่
…
